चिरां, बिजनी, 28 एप्रिल : चिरां जिल्लानि सिङाव थानाय बाताबारी गामियाव खास्रि-बिस्रि बुथारनाय जाथाय जादों। फिसाज्लायानो खदालजों खुगायाव जोखोम खालामना बुथारो बिमा मबिदा बेगम(45)खौ। दिनै बेलासिनि समनि फ्राय 1:30 रिंगायाव जादों बे जाथाइया। बिजनी फुलिसा जाथाइ सालिनिफ्राय बुथारग्रा साहादत आली(26) खौ हमना फुलिस थानायाव लाना फैयो। जाथाइनि बागै मिथिनो मोननाय बादिल्बा बिमाया दुगैनो थिनबाय थानायनि थाखाय फिसाज्लाया बिमाखौ खदालजों खुगायाव जोखोम खालाम। जाउनाव बिमा मबिदा बेगमा जाथाइसालियावनो जिउ गोमायो। गोथै देहाखौ पष्टमर्टेमनि थाखाय फुलिसा देहाफाहामसालिसिम दैथाय हरो। एरैहाय रागा जोंखांना गामिनि राइजोफोरा साहादत आलीखौ साजा होयो। जाउनाव साहादत आलीखौ भेटागाव देहा फाहामसालियाव थिसननो गोनां जायो।